
LĒMUMS
Jūrmalā
	2026. gada 27. augustā
	
	Nr.
	436


	Par patapinājuma līguma noslēgšanu ar Valsts akciju sabiedrību “Latvijas dzelzceļš” par zemesgabala Priedaine 0103, Jūrmalā, daļu
	(protokols Nr. 10, 15. punkts)



Īpašuma tiesības uz zemesgabalu Priedaine 0103, Jūrmalā, kadastra Nr. 1300 005 0103, kas sastāv no zemesgabala 32827 m2 platībā, ar Rīgas rajona tiesas zemesgrāmatu nodaļas 2011. gada 17. maija lēmumu nostiprinātas Latvijas Republikas Satiksmes ministrijai Jūrmalas pilsētas zemesgrāmatas nodalījumā Nr. 100000491077.

Lai uzlabotu Priedaines dzelzceļa stacijas pieejamību, izbūvējot veloinfrastruktūru, veicinot ilgtspējīgu daudzveidu mobilitāti un sabiedriskā transporta izmantošanu, Jūrmalas valstspilsētas administrācija (turpmāk – Administrācija) ir izstrādājusi projektu “Transporta savienojuma punkta “Priedaine” pilnveide” (turpmāk – Projekts).
Administrācija 2026. gada 6. martā iesniedza Centrālajai finanšu un līgumu aģentūrai (turpmāk – Aģentūra) Projekta iesniegumu Nr. 2.3.1.2/2/26/A/010 “Transporta savienojuma punkta “Priedaine” pilnveide”. Aģentūra 2026. gada 9. jūnijā pieņēma lēmumu, ar ko apstiprināja Projekta iesniegumu.
Sekmīgai Projekta realizācijai ir nepieciešams noslēgt līgumu ar Valsts akciju sabiedrību “Latvijas dzelzceļš” un pieņemt bezatlīdzības lietošanā zemesgabala Priedaine 0103, Jūrmalā, daļu 911 m2 platībā. Administrācija ir saņēmusi Valsts akciju sabiedrības “Latvijas dzelzceļš” sagatavotu zemes patapinājuma līguma projektu.
Pamatojoties uz iepriekš minēto un Pašvaldību likuma 4. panta pirmās daļas 2. punktu, 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 3. panta 3. punktu un 5.1 panta pirmo daļu un Jūrmalas domes Pilsētsaimniecības un transporta jautājumu komitejas 2026. gada 11. augusta sēdes atzinumu (protokols Nr. 1.2-11/58), Jūrmalas dome nolemj:
1. Atzīt, ka uz Latvijas Republikas Satiksmes ministrijas vārda reģistrētā zemesgabala Priedaine 0103, Jūrmalā, kadastra apzīmējums 1300 005 0103, daļa 911 m2 platībā, ir nepieciešama Pašvaldību likuma 4. panta pirmās daļas 2. punktā noteiktās funkcijas – gādāt par pašvaldības administratīvās teritorijas labiekārtošanu īstenošanai.
2. Pieņemt bezatlīdzības lietošanā (patapinājumā) uz 30 gadiem zemesgabala Priedaine 0103, Jūrmalā, kadastra Nr. 1300 005 0103, daļu 911 m2 platībā.

3. Uzdot Administrācijas Īpašumu pārvaldes Pašvaldības īpašumu nodaļai organizēt patapinājuma līguma noslēgšanu ar Valsts akciju sabiedrību „Latvijas dzelzceļš”.
4. Pilnvarot Administrāciju Jūrmalas valstspilsētas pašvaldības izpilddirektora personā parakstīt šī lēmuma 3. punktā minēto līgumu.

	Priekšsēdētājs
	(paraksts*)
	J. Lediņš


*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

